गेहूं खरीदी में देरी, कम रेट पर बेचने की मजबूरी
प्रदेश सरकार का एक निर्णय किसानों पर भारी पड़ रहा है। सरकार ने समर्थन मूल्य पर गेहूं खरीदी शुरू होने करने के लिए कहीं 27 मार्च तो कहीं 3 अप्रेल की तारीखें तय की हैं। लेकिन किसानों की फसल कटना अभी से प्रारंभ हो चुकी है। इससे किसान कम कीमत पर गेहूं बेचने को मजबूर हो रहे हैं। फिलहाल गेहूं का बाजार मूल्य समर्थन मूल्य से कम है।
सागर की मंडी में रोजाना तीन से चार हजार क्विंटल गेहूं बिकने आ रहा है। आवक ज्यादा होने और समर्थन मूल्य पर अब तक खरीदी शुरू नहीं होने से किसान एमएसपी (समर्थन मूल्य) से नीचे गेहूं बेचने को मजबूर हैं। गेहूं की सरकारी खरीद यहां 3 अप्रैल से शुरू होगी। इसमें अभी एक माह बाकी है। तब तक तो 30 फीसदी गेहूं मंडी में बिक जाएगा।
समर्थन मूल्य से कम कीमत पर बिक रहा गेहूं
समर्थन मूल्य पर गेहूं खरीद की शुरूआत देरी से शुरू होने के चलते व्यापारी किसान की मजबूरी का फायदा उठा रहे हैं। वे आपस में सांठ-गांठ कर कम कीमत पर गेहूं खरीद रहे हैं। राज्य सरकार ने गेहूं का समर्थन मूल्य 1625 रुपए प्रति क्विंटल तय किया है लेकिन इन दिनों अनाज मंडी में गेहूं के औसत भाव 1550-1600 रुपए प्रति क्विंटल हैं। हालांकि बेहद अच्छी क्वालिटी के गेहूं के भाव 1900 रुपए प्रति क्विंटल हैं। लेकिन अच्छी क्वालिटी का गेहूं 8 ट्रॉली ही मंडी में बिकने आया। शेष गेहूं एम एसपी से नीचे बिका। भारतीय किसान संघ के जिलाध्यक्ष मेहरबान सिंह ने शिकायत करते हुए कहा कि किसानों को गेहूं के कम दाम मिल रहे हैं। सरकार को इस समस्या को गंभीरता से लेकर गेहूं खरीदी तुरंत शुरू करना चाहिए।
3 अप्रैल से शुरू होना है खरीदी
खरीदी करने का निर्णय शासन ही लेता है। सागर में 3 अप्रैल से खरीदी के आदेश हैं। इसके लिए 121 केंद्र बनाए हैं। इनमें ही गेहूं की खरीदी की जाएगी। - आरके जैन, केंद्रीय सहकारी बैंक
समर्थन मूल्य से कम कीमत पर बिक रहा गेहूं
समर्थन मूल्य पर गेहूं खरीद की शुरूआत देरी से शुरू होने के चलते व्यापारी किसान की मजबूरी का फायदा उठा रहे हैं। वे आपस में सांठ-गांठ कर कम कीमत पर गेहूं खरीद रहे हैं। राज्य सरकार ने गेहूं का समर्थन मूल्य 1625 रुपए प्रति क्विंटल तय किया है लेकिन इन दिनों अनाज मंडी में गेहूं के औसत भाव 1550-1600 रुपए प्रति क्विंटल हैं। हालांकि बेहद अच्छी क्वालिटी के गेहूं के भाव 1900 रुपए प्रति क्विंटल हैं। लेकिन अच्छी क्वालिटी का गेहूं 8 ट्रॉली ही मंडी में बिकने आया। शेष गेहूं एम एसपी से नीचे बिका। भारतीय किसान संघ के जिलाध्यक्ष मेहरबान सिंह ने शिकायत करते हुए कहा कि किसानों को गेहूं के कम दाम मिल रहे हैं। सरकार को इस समस्या को गंभीरता से लेकर गेहूं खरीदी तुरंत शुरू करना चाहिए।
समर्थन मूल्य पर गेहूं खरीदी, एक नजर में
03 अप्रैल से शुरू होगी खरीदी
39,130 किसानों के अब तक पंजीयन
121 केंद्रों पर होगी खरीदी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva